o výsledku kontroly

Na základe plánu kontrolnej činnosti Útvaru hlavného kontrolóra mesta Košice na II. polrok 2011 a na základe poverenia hlavného kontrolóra č. 16 zo dňa 18. 07. 2011  vykonali zamestnanci Útvaru hlavného kontrolóra mesta Košice v čase od 18.07.2011 do 15.08. 2011 kontrolu  nakladania s majetkom a vybraných položiek príjmov a výdavkov za obdobie rokov 
2009 a 2010 v Materskej škole Kežmarská 46, Košice.
                                                                           
A.	Následnou finančnou kontrolou bolo zistené:
I.	Nakladanie s majetkom

Materská škola je preddavkovou organizáciou bez právnej subjektivity zriadená Mestom Košice  a majetok Mesta užíva v rozsahu vymedzenom v delimitačnom protokole. Pohyb všetkých finančných prostriedkov je evidovaný v peňažnom denníku, ktorý sa zasiela každý štvrťrok na Mesto Košice na referát školstva.  

Preddavky poskytnuté MŠ za obdobie rokov 2009 a 2010 udáva nasledujúca tabuľka:

Ukazovateľ	Rok 2009	Rok 2010	
Preddavok MMK	3 689,00	3 552,00	
Poplatky MŠ	4 507,42	5 431,38	
Výdavky	3 687,68	3 547,52	

II.	Inventarizácia Majetku

Ročná inventarizácia majetku a záväzkov bola vykonaná za rok 2009 a 2010 na základe príkazu riaditeľky MŠ. Fyzická inventarizácia všetkých druhov finančného, hmotného a nehmotného majetku a záväzkov bola vykonaná k 31. 12. príslušného roka.
Inventarizáciou majetku neboli zistené rozdiely medzi účtovným a fyzickým stavom. Peňažné prostriedky boli v priebehu rokov inventarizované štyri krát do roka v zmysle zákona o účtovníctve.
Materská škola a školská jedáleň pri MŠ vykonala inventarizáciu majetku, záväzkov a zásob za obdobie rokov 2009 a 2010 v súlade s § 29 a 30 zákona č. 431/2002 Z. z. o účtovníctve. 

III.	Prenájom majetku

Zmluva o nájme nebytových priestorov zo dňa 27. 04. 2001  uzatvorená medzi OZ – Folklórny súbor Čarnica  – Okresný úrad Košice II na dobu určitú do 30. 06. 2003. Predmetom nájmu je nebytový priestor o výmere 327 m2. Výška ročného nájomného bola dohodnutá vo výške 100 Sk/m2 (3,32 EUR/m2), t.j. 1085,44 EUR na rok. 
Dodatkom č. 1 zo dňa 10. 01. 2003 v súvislosti s prechodom vlastníctva predmetu nájmu z majetku OÚ Košice II sa mení prenajímateľ na Mesto Košice v zastúpení primátorom Mesta. Dodatkom sa mení v Čl. II. doba nájmu na dobu neurčitú a v Čl. II. príjmový účet prenajímateľa.
Dodatkom č. 2 zo dňa 27. 07. 2004 sa mení v Čl. IV. bod 3.  v súvislosti s určením zodpovednosti na úseku ochrany pred požiarmi, BOZP a CO.
V zmluve o nájme nebytových priestorov v Čl. III. je uvedené: „Zmluvné strany sa dohodli, že v prípade zvýšenia cien dodávateľmi energií a zmeny cien za prenájom, sa nájomca zaväzuje tieto zvýšené platby zaplatiť.“

Kontrolou bolo zistené, že výška ročného nájomného nebola po celú dobu nájmu upravená Mestom Košice v zmysle Pravidiel prenajímania školského majetku vo vlastníctve mesta Košice (ďalej len Pravidlá prenajímania). Vecné a technické zabezpečenie nakladania s majetkom materskej školy zabezpečuje Referát školstva, športu a mládeže Magistrátu mesta Košice.
	
	V zmysle § 7 písm. b) ods. 2 Pravidiel prenajímania priestory môžu byť prenajímané  dlhodobo minimálne za 9,96 EUR/ m2  za kalendárny rok.
	
          Ročné nájomné predstavuje nižší príjem v neprospech mesta o 2 171,48 EUR ročne.  

B.	Záver

   Správa o výsledku následnej finančnej kontroly bola vypracovaná v Košiciach dňa 25. 07. 2011.						
         Kontrolovaný subjekt ku kontrolným zisteniam podal správu o splnení opatrení v lehote do 29. 07. 2011, ktorú doručil na Útvar hlavného kontrolóra mesta Košice, Tr. SNP č. 48/A, Košice.

         Košice  31. 08. 2011                       

                                                                                                        Ing. Hana Jakubíková
                                                                                     	    Hlavný kontrolór mesta Košice    

-	Text správy neprešiel jazykovou úpravou -